66 FORGE CREEK ROAD, BAIRNSDALE | Elders Real Estate Bairnsdale
Elders Property ID: 17903308
Land Area 2453.00 square metres Geek Speak: SAM and SQL | THWACK
Posted by Bronx in Geek Speak on May 8, 2013 8:03:04 AM
449 Views Categories: Network Management Tags: none (add) apm, app&server_geekspeak, lem_geekspeak OMDAT baie en groot dinge deur die Wet en die Profete en die ander [geskrifte] wat ná hulle gekom het, aan ons oorgelewer is - ter wille waarvan dit betaamlik is om JisraEl weens sy kultuur [onderrig] en wysheid te roem - en terwyl nie alleen die lesers self onderrig moet word nie, maar ook die leergieriges van die buiteland deur woord en geskrif bevoordeel moet word, het my grootvader JeHôWshua, wat hom voortdurend met die lees van die Wet en die Profete en die ander Boekrolle van die vaders besig gehou het en daarin tuis was, daartoe gekom om self ook iets wat op kultuur en Wysheid betrekking het, te skrywe, sodat diegene wat leergierig is hulle ook daaraan mag hou en allengs mag voortgaan om 'n lewe volgens die Wet te lei.
Die lesers word daarom versoek om hierdie [boek] met welwillendheid en opmerksaamheid te lees en om oor te sien as dit sou blyk dat, terwyl die hoofinhoud saaklik vertaal is, enkele uitdrukkings nie suiwer weergegee is nie. Immers, wat oorspronklik in Hebreeus gesê is, behou nie volkome dieselfde betekenis as dit in 'n ander taal weergegee word nie. En nie alleen hierdie [boek] nie, maar ook die Wet en die Profete en die orige Boekrolle verskil in 'n nie geringe mate wanneer hulle in hul oorspronklike vorm gespreek word. Terwyl ek dan in die agt-en-dertigste jaar onder koning Euergetes na Egipte gekom en 'n tydlank daar vertoef het, het ek 'n nie geringe verskil in kultuur gevind nie. Ek het dit dus noodsaaklik geag om self ook ywer en liefdesarbeid te bestee om hierdie boek te vertaal, terwyl ek in die tussentyd baie slaaploosheid en studie bestee het om die boek te voltooi en uit te gee, ook vir die wat in die vreemde graag wil leer en tewens bereid is om hulle lewenswandel volgens die Wet in te rig.
Die oorsprong van die Wysheid.
WvJ 1:1 : ALLE Wysheid is van JaHWeH, en by HOM is Sy vir ewig.
WvJ 1:2 : Die sand van seë en die druppels van die reën en die dae van die ewigheid - wie kan [dit] tel?
WvJ 1:3 : Die hoogte van die Hemele en die wydte van die Aarde en die diepte en die Wysheid - wie kan [hulle] naspeur?
WvJ 1:4 : Voor alles is die Wysheid geskape, en verstandige Insig is van ewigheid af.
WvJ 1:6 : Die wortel van Wysheid, aan wie is Sy geopenbaar? En Haar verfynde gedagtes, wie het Haar geken?
WvJ 1:8 : Slegs Een is wys, wat grootliks gevrees moet word; JaHWeH wat op SY Troon sit.
WvJ 1:9 : HÝ het Haar geformeer, Haar geïnspekteer en Haar geweeg, en HY het Haar uitgegiet oor al SY werke,
WvJ 1:10 : aan alle vlees, volgens sy mate, en HY het Haar vermenigvuldig vir hulle wat HOM liefhet.
WvJ 1:11 : DIE Vrees van JaHWeH is glansrykheid en Majesteit en Blydskap en 'n sierlike kroon.
WvJ 1:12 : Die Vrees van JaHWeH verbly die hart en gee vrolikheid en Vreugde en lengte van dae.
WvJ 1:13 : Die man wat JaHWeH vrees, sal 'n suiwer einde hê, en op sy sterfdag sal hy geseënd wees.
WvJ 1:14 : Die begin van Wysheid is die Vrees van JaHWeH, en saam met die getroues is Hulle in die moederskoot geformeer.
WvJ 1:15 : Saam met betroubare manne is Sy van ewigheid af bevestig, en aan hulle saadlyn sal Sy vashou.
WvJ 1:16 : Die versadiging van Wysheid is die Vrees van JaHWeH, want Sy bedwelm hulle met Haar vrug.
WvJ 1:17 : Haar hele Huis vul Sy met begeerlike dinge, en skatkamers met Haar opbrengs.
WvJ 1:18 : Die kroon van die Wysheid is die Vrees van JaHWeH, Sy laat Vrede en gesonde lewe bloei.
WvJ 1:19 : Verstand en Kennis giet Sy uit, en die Eer van hulle wat Haar vashou, verhoog Sy.
WvJ 1:20 : Die wortel van Wysheid is die Vrees van JaHWeH, en Haar takke is lengte van dae. Die Vrees van JaHWeH verdryf oortreding en waar Sy teenwoordig is, wend Sy toorn af.
WvJ 1:21 : 'n Besoedelde se toorn sal nie verskoon word nie, want die gloed van sy toorn [dien tot] sy ondergang.
WvJ 1:22 : 'n Tyd lank sal die lankmoedige homself bedwing, en daarna gee Sy vir hom Vreugde.
WvJ 1:23 : 'n Tyd lank sal hy sy woorde inhou, dan sal betroubare lippe sy wysheid vertel.
WvJ 1:24 : In die skatkamers van Wysheid is spreuke van Verstand; [maar] die Vrees vir Elohim is 'n gruwel vir die wettelose.
WvJ 1:25 : Het jy behae in Wysheid, bewaar die Gebod, en JaHWeH sal Haar vir jou vermeerder.
WvJ 1:26 : Want Wysheid en Tug is die Vrees van JaHWeH, en SY welgevalle is Trou en Ootmoed.
WvJ 1:27 : Moenie verbitter wees in die Vrees van JaHWeH nie en moenie tot HOM nader met 'n dubbele hart nie.
WvJ 1:28 : Gedra jou nie kranksinnig in die gesig van die adamiete nie en gee ag op jou lippe.
WvJ 1:29 : Moenie jouself verhef, sodat jy nie val en skande oor jouself laat kom nie, en JaHWeH jou geheime openbaar en Hy jou te midde van die vergadering neerwerp nie. Want jy het nie genader tot die Vrees van JaHWeH nie, en jou hart was vol bedrog.